  Виталий Пронин Гужем вакытэ Ижысь тросэз нылпи садъёс каникулъёсы пото. 95 номеро сад но кык толэзьзэ шутэтске. Но куать аресъем Надя Андреева талы шумпотэ.Нылок туж яратэ гуртысь инкуазез, гурт пудо-животэз чакланы. Нош песянаезлэн Тамара Ефимовналэн бакчаяз ма но уг буды! Ваньзэ эскероно, чаклано. Юрттӥськытэк но уг луы. Песянаезлэсь косэмзэ гинэ возьмаса улэ.- Надямы милям туж шаплы, котькытчы вуттӥське, - шуэ анаез Светлана Анатольевна. - Мӧзмыны дырыз ик ӧвӧл.Ма, дас аресъем апаез но, куинь аресъем выныз но вӧзаз. НИТИ «Прогресс» огазеяськонын ужась анаез но та дыре отпускын. Андреевъёс ярато быдэс семьяен Можга ёросысь Бальӟашур гуртын шутэтскыны.Ижысь 5 номеро нянь пыжон заводысь пенсие потэмез бере Тамара Ефимовна аслаз вордскем юртаз бертоно кариськиз. Нош нылпиосыз со доры кунояны, юрттӥськыны вуыло.Вуоно арын Надя школае вамыштоз, соку ини гужем каникулъёс эшшо но кемагес кыстӥськозы.Лия Малых. Теги: Иж Нылписад  